Ribe Stifts Adresseaviser, 1812-08-04
Under 28de Juli d. A. ere samtlige Over=Øvrigheder fra det danske Cancellie blevne tilskrevne saaledes: Fra Hs. Majestæt har Cancelliet modtaget et allernaadigst Reskript, af 26de Juli d. A., betreffende Rygters og Efterretningers Udspredelse. J at tilstille Dem et Antal Exemplarer af dette Reskript, skulde man tienstligst anmode Dem behageligen at ville drage Omsorg for, at dette Reskripts Jndhold paa den meest passende Maade kommer til Alles, i Særdeleshed Hs. Majestæts Embedsmænd og de Handlendes Kundskab. Reskriptet lyder saaledes: At hver, som elsker sit Fædreneland og ønsker dets Vel, med opmærksom Deeltagelse erfarer og følger de Tidsløbets vigtige Tildragelser, der enten middelbart eller umiddelbart have mærkelig Jndflydelse paa hiint, det er saa naturligt som begribeligt. At der imod den tomme Nysgierrighed og utidige Meddelelsessyge gaaer saavidt, at alle, være sig af blot Kandhed eller af urene Bihensigter, opdigtede Efterretninger, hvis Følger, om de vare sande, langtfra ikke vilde være ligegyldige, uden mindste Undersøgelse af Kildernes Ægthed eller selve Beretningernes Rimelighed, finde sine villige Ombærere, der, uagtet lang Erfaring, maatte have overtydet dem om, hvor ofte de saaledes ere udsatte for at løbe med Usandheder, dog med en Utrættelighed, den man maatte ønske forbeholden for vigtigere og bedre Sysselsættelse, søge fra Mand til Mand, fra Huus til Huus, at ombringe hvert Rygte de kunne opsnappe, og at Fleerheden laaner Øre til slige Rygte=Ombærere, det er saa beklageligt som hartad ubegribeligt. At selv i de enkelte Tilfælde, hvor større Grad af Sandsynlighed haves for en eller anden Efterretning af vigtig Indflydelse, saa yderst faa vise den Eftertanke, som man af de meere Oplyste bør kunne fordre ved saadanne Efterretningers Meddelelse til det større Publicum, der altid er hurtigere til at lade sig sætte i Bevægelfe, end til at bruge Overlæg og Omdomme, det er en Erfaring, som, skiøndt kuns lidet anbefalende for den Grad af Tænksomhed, der findes og bruges i de Cirkler, der giøre Paastand paa større Grad af Cultur, dog ikke mindre er grundet paa mange Aars Jagttagelse. Da Vi imidlertid holde Os forvisset om, at ond Villie kun saare sieldent, men som oftest blot Mangel paa tilbørlig Eftertanke er Grunden til den besynderlige Letsindighed, hvormed man anhører og udbringer Rygter og Efterretninger, uden Hensyn til, om deres Bekiendtgiørelse kunne medføre Skade, Ubehageliheder, eller Fornroligelse, saa haabe Videt vil være tilstrækkeligt til at hæmme denne Uskik, naar Vi herved gientagende og alvorligen erindre alle Vore tro hengivne Undersaatter i Almindelighed, og dem, som i Vor Tieneste ere ansatte, i Særdeleshed, om de Pligter, der i denne Henseende paaligge Fædrenelandets og Kongens Mænd, hvem det saalidet anstaaer at vise enfoldig Lettroenhed, ved at fæste Lid til hvert Rygte, som at vise Mangel paa Omdømme og Eftertanke, ved selv at deeltage i saadanne Udspredelser, der kunne vække utidig Fornroligelse, eller have andre ubehagelige eller skadelige Følger. Under de nærværende Tidsomstændigheder, der ere saa rige baade paa opdigtede og virkelige Tildragelser, hvor det desuden noksom viser sig, at Opdigtelser og Usandheders Udspredelser hører med til de uværdige Vaaben, Nogle ønske at bruge, finde Vi en saadan Advarsel dobbelt nødvendig, og ville desaarsag have Vort Cancellie paalagt, derom at bringe det Fornødne til Alles Kundskab.